
DR 31.3.2016                                                                  17                   

 

Di bawah Majlis ini diwujudkan Pasukan Perlindungan Kanak-
kanak (PPKK) yang dianggotai oleh seorang pelindung pegawai 
Kebajikan Masyarakat sebagai pengerusi, pegawai perubatan, 
pegawai kanan polis serta anggota masyarakat yang dipercayai 
prihatin terhadap isu sosial yang melibatkan kanak-kanak. Pada 
masa ini, terdapat 134 buah PPKK di seluruh negara;  

(iii) kerajaan juga telah menggubal Dasar Perlindungan Kanak-kanak 
pada Julai 2009 yang bertujuan untuk memastikan kanak-kanak 
mendapat perlindungan yang sewajarnya. Di bawah dasar ini kita 
juga turut memastikan komitmen menyeluruh yang diambil oleh 
semua pihak, termasuklah para ibu bapa ataupun penjaga kanak-
kanak. Antara tindakan yang telah diambil ialah mengadakan 
program-program advokasi di bawah agensi-agensi kementerian, 
bekerjasama dengan kementerian-kementerian yang lain serta 
NGOs di seluruh negara; dan 

(iv) menubuhkan Pusat Aktiviti Kanak-kanak. Pusat Aktiviti Kanak-
kanak ini ataupun PAKK ditubuhkan untuk menyediakan 
perkhidmatan sokongan dan advokasi kepada keluarga dan 
kanak-kanak yang berisiko tinggi dalam aspek penderaan dan 
pengabaian. Kini terdapat 149 PAKK di seluruh negara yang 
mana telah dapat mencatat kehadiran seramai 66,830 kanak-
kanak. Dalam PAKK ini disediakan juga seminar, kursus, bengkel 
serta intervensi yang berbentuk motivasi serta bimbingan 
kaunseling dan juga tidak ketinggalan sukan.   

Kita juga menyediakan khidmat kaunseling untuk mangsa-mangsa penderaan 
kanak-kanak bagi membantu mengukuhkan emosi dan psikologi mangsa penderaan kanak-
kanak. Kita mempunyai kaunselor di seluruh negara di setiap daerah. Kita juga 
menyediakan rumah kanak-kanak yang menjadi mangsa dera iaitu Jabatan Kebajikan 
Masyarakat (JKM) menyediakan 12 buah rumah kanak-kanak di seluruh negara untuk 
memberikan perlindungan kepada mereka.  

Selain itu, kerajaan telah memperkenalkan Scan Team ataupun pasukan 
pencegahan penganiayaan dan pengabaian kanak-kanak di 34 buah hospital kerajaan di 
seluruh negara.  Pasukan ini berperanan untuk mengendalikan kes dera dan penganiayaan 
kanak-kanak yang dilaksanakan di hospital Kementerian Kesihatan Malaysia yang 
mempunyai pakar pediatrik.  Selain daripada itu, sebagai pencegahan juga dan membantu 
untuk melaporkan kes-kes kemungkinan ada kes dera kepada kementerian, maka kita telah 
mewujudkan Talian Kasih 15999 dan juga satu talian khas iaitu Talian Child Line yang telah 
diwujudkan pada November 2010. Di mana melalui talian ini ramai, siapa saja yang 
mengetahui ada kes penderaan atau kemungkinan kes dera berlaku, bolehlah membuat 
panggilan melalui Talian Kasih 15999.  Terima kasih.   

Timbalan Yang di-Pertua [Datuk Haji Ismail bin Haji Mohamed Said]: Ya, Yang 
Berhormat Kuala Nerus. 

 Dato' Dr. Mohd Khairudin bin Aman Razali [Kuala Nerus]:  Terima kasih Yang 
Berhormat Menteri, terima kasih Tuan Yang di-Pertua.  Tahniah kepada kementerian yang 
membuat banyak program-program selepas berlakunya penderaan ini. Akan tetapi kalau 
kita pergi lebih jauh, isu penderaan ini tentulah selalu melibatkan isu keluarga. Ia berlaku 
bila mana hilang dua unsur dalam keluarga, satunya mawaddah, keduanya rahmah.  
Mawaddah bernama kasih dan sayang yang kedua rahmah, belas kasihan.  

Jadi, adakah kementerian mempunyai perancangan jangka masa panjang untuk 
membuat program-program membina dua sifat tadi, sifat kasih sayang dan juga rahmah tadi 
dalam institusi keluarga. Oleh kerana saya lihat juga antara kes-kes penderaan yang 
berlaku ialah melibatkan keluarga yang bercerai kemudian kahwin lain iaitu melibatkan 
bapa tiri ataupun ibu tiri.  

 Walaupun mungkin jumlah tidak besar, saya pun tidak ada statistik dalam perkara 
itu. Barangkali kalau kita boleh check data sejauh mana kes-kes penderaan ini melibatkan 
keluarga yang bercerai ini, dari situlah program-program yang saya sebutkan tadi dapat 
dirancang oleh kementerian.  



Di bawah Majlis ini diwujudkan Pasukan Perlindungan Kanak- kanak (PPKK) yang dianggotai oleh seorang pelindung pegawai Kebajikan Masyarakat sebagai pengerusi, pegawai perubatan, pegawai kanan polis serta anggota masyarakat yang dipercayai prihatin terhadap isu sosial yang melibatkan kanak-kanak. Pada masa ini, terdapat 134 buah PPKK di seluruh negara; (iii) kerajaan juga telah menggubal Dasar Perlindungan Kanak-kanak pada Julai 2009 yang bertujuan untuk memastikan kanak-kanak mendapat perlindungan yang sewajarnya. Di bawah dasar ini kita juga turut memastikan komitmen menyeluruh yang diambil oleh semua pihak, termasuklah para ibu bapa ataupun penjaga kanak- kanak. Antara tindakan yang telah diambil ialah mengadakan program-program advokasi di bawah agensi-agensi kementerian, bekerjasama dengan kementerian-kementerian yang lain serta NGOs di seluruh negara; dan. (iv) menubuhkan Pusat Aktiviti Kanak-kanak. Pusat Aktiviti Kanak- kanak ini ataupun PAKK ditubuhkan untuk menyediakan perkhidmatan sokongan dan advokasi kepada keluarga dan kanak-kanak yang berisiko tinggi dalam aspek penderaan dan pengabaian. Kini terdapat 149 PAKK di seluruh negara yang mana telah dapat mencatat kehadiran seramai 66,830 kanak- kanak. Dalam PAKK ini disediakan juga seminar, kursus, bengkel serta intervensi yang berbentuk motivasi serta bimbingan kaunseling dan juga tidak ketinggalan sukan. Kita juga menyediakan khidmat kaunseling untuk mangsa-mangsa penderaan kanak-kanak bagi membantu mengukuhkan emosi dan psikologi mangsa penderaan kanak- kanak. Kita mempunyai kaunselor di seluruh negara di setiap daerah. Kita juga menyediakan rumah kanak-kanak yang menjadi mangsa dera iaitu Jabatan Kebajikan Masyarakat (JKM) menyediakan 12 buah rumah kanak-kanak di seluruh negara untuk memberikan perlindungan kepada mereka. Selain itu, kerajaan telah memperkenalkan Scan Team ataupun pasukan pencegahan penganiayaan dan pengabaian kanak-kanak di 34 buah hospital kerajaan di seluruh negara. Pasukan ini berperanan untuk mengendalikan kes dera dan penganiayaan kanak-kanak yang dilaksanakan di hospital Kementerian Kesihatan Malaysia yang mempunyai pakar pediatrik. Selain daripada itu, sebagai pencegahan juga dan membantu untuk melaporkan kes-kes kemungkinan ada kes dera kepada kementerian, maka kita telah mewujudkan Talian Kasih 15999 dan juga satu talian khas iaitu Talian Child Line yang telah diwujudkan pada November 2010. Di mana melalui talian ini ramai, siapa saja yang mengetahui ada kes penderaan atau kemungkinan kes dera berlaku, bolehlah membuat panggilan melalui Talian Kasih 15999. Terima kasih. Timbalan Yang di-Pertua [Datuk Haji Ismail bin Haji Mohamed Said]: Ya, Yang Berhormat Kuala Nerus. Dato' Dr. Mohd Khairudin bin Aman Razali [Kuala Nerus]: Terima kasih Yang Berhormat Menteri, terima kasih Tuan Yang di-Pertua. Tahniah kepada kementerian yang membuat banyak program-program selepas berlakunya penderaan ini. Akan tetapi kalau kita pergi lebih jauh, isu penderaan ini tentulah selalu melibatkan isu keluarga. Ia berlaku bila mana hilang dua unsur dalam keluarga, satunya mawaddah, keduanya rahmah. Mawaddah bernama kasih dan sayang yang kedua rahmah, belas kasihan. Jadi, adakah kementerian mempunyai perancangan jangka masa panjang untuk membuat program-program membina dua sifat tadi, sifat kasih sayang dan juga rahmah tadi dalam institusi keluarga. Oleh kerana saya lihat juga antara kes-kes penderaan yang berlaku ialah melibatkan keluarga yang bercerai kemudian kahwin lain iaitu melibatkan bapa tiri ataupun ibu tiri. Walaupun mungkin jumlah tidak besar, saya pun tidak ada statistik dalam perkara itu. Barangkali kalau kita boleh check data sejauh mana kes-kes penderaan ini melibatkan keluarga yang bercerai ini, dari situlah program-program yang saya sebutkan tadi dapat dirancang oleh kementerian.